Proiect

PARLAMENTUL REPUBLICII MOLDOVA

LEGE

privind importul unei unităţi de transport


Parlamentul adoptă prezenta lege organică.


Articol unic. – Prin derogare de la prevederile Codului vamal al  Republicii Moldova  nr.1149-XIV din 20 iulie 2000, ale Codului fiscal nr.1163-XIII din 24  aprilie 1997 şi ale Legii nr.1380-XIII din 20 noiembrie 1997 cu privire la tariful  vamal, se permite, cu titlu de excepţie, Departamentului Situaţii Excepţionale al Ministerului Afacerilor Interne  să introducă pe teritoriul  vamal al  Republicii Moldova un automobil de intervenţie la incendiu, dotat cu  echipament special, de marca DENNIS, model B (număr de înmatriculare 91C16283, număr al şasiului SS273R3E786 – anul fabricării 1991), acordat cu titlu   gratuit (donaţie) de către Organizaţia de Caritate „Out Reach Moldova” din Irlanda, cu scutirea de plata drepturilor de import, fără drept de înstrăinare.


Preşedintele Parlamentului
Nota informativă la proiectul de lege privind importul unei unităţi de transport
Proiectul de lege în cauză este elaborat şi prezentat în baza demersului Departamentului Situaţii Excepţionale al Ministerului Afacerilor Interne cu solicitarea de a permite introducerea în Republica Moldova, devamarea şi înregistrarea unui automobil de intervenţie la incendii, marca DENNIS, model B, număr de înmatriculare 91 CI6283, număr şasiu SS273R3E786. Automobilul este produs în anul 1991, actualmente estimat la preţul de 250 000 Euro.
Acest automobil specializat este donat Departamentului Situaţii Excepţionale al M.A.I. de către Organizaţia de Caritate „Out Reach Moldova" din Irlanda şi urmează a fi utilizat pentru intervenţii la incendii, de către Unitatea de pompieri şi salvatori din or.Hânceşti.
Solicitarea legalizării importului acestui automobil specializat se bazează pe faptul insuficienţei tehnicii specializate de intervenţie la incendii şi starea precară din punct de vedere a uzurii şi capacităţilor de funcţionare a celor aflate în dotarea subdiviziunilor Departamentului Situaţii Excepţionale al M.A.I., cît şi lipsei surselor financiare necesare pentru achiziţionarea tehnicii noi.
Acceptarea acestei donaţii şi raţionalitatea punerii ei în exerciţiul DSE al MAI Republicii Moldova se justifică deplin datorită capacităţilor funcţionale sporite a automobilelor antiincendiare de model DENNIS-B şi resursei restante mari de exploatare a automobilului donat.
Posibilitatea utilizării unui astfel de automobil specializat va spori esenţial capacitatea de reacţionare la incendii şi eficacitatea intervenţiilor.

